[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.12.2006

KOM(2006) 788 endelig

Forslag til

RÅDETS FORORDNING

om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

(forelagt af Kommissionen)

BEGRUNDELSE

1) Baggrunden for forslaget

- Begrundelse og formål

Formålet med dette forslag til rådsforordning er at forlænge den gældende autonome toldsuspension for visse typer videomonitorer, for hvilke tolden i henhold til den fælles toldtarif er helt suspenderet indtil den 31. december 2006.

- Generel baggrund

Med begrundelse i den hurtige teknologiske udvikling og vanskeligheder med at tarifere nye elektronikprodukter blev tolden i henhold til den fælles toldtarif for monitorer, der anvender LCD-teknik (flydende krystal), har en skærmdiagonal på 48,5 cm eller mindre og skærmformat 4:3 eller 5:4 og kan tariferes under KN-kode 8528 21 90, autonomt og for en begrænset periode helt suspenderet ved Rådets forordning (EF) nr. 493/2005 af 16. marts 2005 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif. Denne foranstaltning udløber den 31. december 2006, medmindre Rådet beslutter at forlænge perioden.

Rådets arbejdsgruppe vedrørende toldunionen (FTT) drøftede den 18. maj 2006, om toldsuspensionen skulle forlænges.

Efter drøftelser med medlemsstaterne og det europæiske erhvervsliv, repræsenteret ved EICTA, er man nået til den konklusion, at en forlængelse af den gældende autonome toldsuspension i endnu to år regnet fra den 1. januar 2007 er hensigtsmæssig.

Det bør bemærkes, at som følge af tiltrædelsen af Toldsamarbejdsrådets henstilling af 26. juni 2004 om ændringer til nomenklaturen, der er knyttet som bilag til den internationale konvention om det harmoniserede varebeskrivelses- og varenomenklatursystem, og efter afstemning af den kombinerede nomenklatur med det harmoniserede system 2007 skal varer, der i dag kan tariferes under KN-kode 8528 21 90, tariferes under KN-kode 8528 59 90 i den kombinerede nomenklatur fra den 1. januar 2007. Det er derfor også påkrævet at ændre KN-koden.

Følgelig forelægger Kommissionen vedlagte forslag til Rådets forordning om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif.

- Gældende bestemmelser på det område, som forslaget vedrører

Rådets forordning (EØF) nr. 2658/87 om told- og statistiknomenklaturen og den fælles toldtarif.

Rådets forordning (EF) nr. 493/2005 af 16. marts 2005 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif Denne rådsforordning udløber den 31. december 2006.

- Overensstemmelse med andre EU-politikker og -mål

Overensstemmelse med handels- og erhvervspolitikken.

2) Høring af interessede parter og konsekvensanalyse

- Høring af interesserede parter

Høringsmetoder, hovedmålgrupper og respondenternes overordnede profil

Rådets arbejdsgruppe vedrørende Toldunionen (FTT).

Gruppen for Told- og Statistiknomenklaturen (gruppen for maskiner og diverse) under Toldkodeksudvalget.

EICTA (European Information, Communications and Consumer Electronics Technology Industry Association) (en europæisk brancheorganisation på elektronikområdet).

Resumé af svarene og hvordan der er taget hensyn til dem

Forslaget er i overensstemmelse med de interesserede parters synspunkter.

- Ekspertbistand

Relevante videnskabelige områder/eksperter

Toldnomenklatur, handelspolitik og erhvervspolitik

Metodevalg

Møder med eksperter, der repræsenterer medlemsstaterne.

Samråd med EICTA.

Væsentligste organer/eksperter, der er blevet hørt

Rådets arbejdsgruppe vedrørende Toldunionen (FTT), Gruppen for Told- og Statistiknomenklaturen under Toldkodeksudvalget og EICTA.

Sammendrag af rådgivning, der er modtaget og anvendt

For at gavne forbrugerne og fremme samhandelen mellem medlemsstaterne og tredjelande er det i Fællesskabets interesse autonomt at forlænge den gældende toldsuspension for visse typer videomonitorer i yderligere to år fra den 1. januar 2007.

Midler til at gøre eksperternes råd offentligt tilgængelige

Offentliggørelse af forslaget.

- Konsekvensanalyse

Lette samhandelen

3) Forslagets retlige aspekter

- Resumé af forslaget

Forslag til Rådets forordning om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif.

- Retsgrundlag

Traktatens artikel 26.

- Subsidiaritetsprincippet

Forslaget falder ind under Fællesskabets enekompetence. Subsidiaritetsprincippet er derfor ikke relevant.

- Proportionalitetsprincippet

Forslaget er i overensstemmelse med proportionalitetsprincippet af følgende årsag(er):

Det fremmer i overensstemmelse med traktaten samhandelen mellem medlemsstaterne og tredjelande og afvejer de økonomiske aktørers kommercielle interesser mod hinanden (producenter i EU og importører) uden ændring af EU-WTO-listen.

- Reguleringsmiddel/reguleringsform

Foreslåede instrumenter: Rådsforordning.

Andre midler ville ikke være hensigtsmæssige af følgende årsager:

I henhold til artikel 26 i EF-traktaten skal autonome toldsuspensioner og toldkontingenter godkendes af Rådet, der med kvalificeret flertal træffer beslutning på forslag af Kommissionen.

4) Budgetmæssige konsekvenser

Ikke-opkrævet told af størrelsesordenen 300 mio. EUR.

Forslag til

RÅDETS FORORDNING

om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen, og

ud fra følgende betragtninger:

(1) I den kombinerede nomenklatur, som findes i bilag I til Rådets forordning (EØF) nr. 2658/87[1], er de relevante KN-koder for monitorer 8471 og 8528.

(2) For at monitorer kan tariferes uden for KN-kode 8528, skal visse betingelser være opfyldt. Konvergensen mellem informationsteknologi, forbrugerelektronik og nye teknologier har medført, at det ved tarifering af monitorer ikke er muligt at bestemme hovedformålet med en bestemt monitor på grundlag af simple tekniske karakteristika. Det er ikke muligt at fastsætte entydige kriterier for tarifering af produkterne, som bygger på objektive og kvantificerbare data.

(3) Med udgangspunkt i handelsdata og tekniske data er det i Fællesskabets interesse autonomt og for en begrænset periode helt at suspendere tolden i henhold til den fælles toldtarif for visse monitortyper.

(4) Med denne begrundelse blev tolden i henhold til den fælles toldtarif for monitorer, der anvender LCD-teknik (flydende krystal), har en skærmdiagonal på 48,5 cm eller mindre og skærmformat 4:3 eller 5:4 og kan tariferes under KN-kode 8528 21 90, autonomt og for en begrænset periode helt suspenderet ved Rådets forordning (EF) nr. 493/2005 af 16. marts 2005 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif[2].

(5) Den suspensionsforanstaltning, der blev indført ved forordning (EF) nr. 493/2005, udløber den 31. december 2006.

(6) For at gavne forbrugerne, sikre en rationel produktionsudvidelse og en stigning i forbruget i Fællesskabet og fremme samhandelen mellem medlemsstaterne og tredjelande er det i Fællesskabets interesse autonomt at forlænge den gældende toldsuspension i yderligere to år fra den 1. januar 2007.

(7) Som følge af tiltrædelsen af Toldsamarbejdsrådets henstilling af 26. juni 2004 om ændringer til nomenklaturen, der er knyttet som bilag til den internationale konvention om det harmoniserede varebeskrivelses- og varenomenklatursystem, og efter afstemning af den kombinerede nomenklatur med det harmoniserede system 2007 skal varer, der kan tariferes under KN-kode 8528 21 90, tariferes under KN-kode 8528 59 90 i den kombinerede nomenklatur fra den 1. januar 2007.

(8) Forordning (EØF) nr. 2658/87 bør derfor ændres i overensstemmelse hermed.

(9) Da den suspension, der indføres ved nærværende forordning, er en videreførelse af den suspension, der er indført ved forordning (EF) nr. 493/2005 og udløber den 31. december 2006, og da det er i Fællesskabets interesse at opretholde toldbehandlingen af monitorer, der er omfattet af denne suspension, bør denne forordning træde i kraft straks og anvendes fra den 1. januar 2007 —

UDSTEDT FØLGENDE FORORDNING:

Artikel 1

I II. del, toldtariffen, afsnit XVI, kapitel 85, i bilag I til forordning (EØF) nr. 2658/87 erstattes teksten i kolonne 3 ud for KN-kode 8528 59 90 med følgende:

"14(*)

___________________

* Tolden suspenderes autonomt indtil den 31. december 2008 for monitorer med en skærmdiagonal på 48,5 cm eller mindre og med en skærm i 4:3-format eller 5:4-format (Taric-kode 8528 59 90 30)."

Artikel 2

Denne forordning træder i kraft på dagen for offentliggørelsen i Den Europæiske Unions Tidende .

Den anvendes fra den 1. januar 2007.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .[…]

På Rådets vegne

Formand

FINANSIERINGSOVERSIGT TIL FORSLAG, SOM KUN HAR VIRKNINGER FOR BUDGETTETS INDTÆGTSSIDE

1. FORSLAGETS BETEGNELSE

FORSLAG TIL RÅDETS FORORDNING OM ÆNDRING AF BILAG I TIL RÅDETS FORORDNING (EØF) NR. 2658/87 OM TOLD- OG STATISTIKNOMENKLATUREN OG DEN FÆLLES TOLDTARIF

2. BUDGETPOSTER:

Kapitel og artikel: Kapitel 12, artikel 120

3. FINANSIELLE VIRKNINGER

( Forslaget har ingen finansielle virkninger

X Forslaget har ingen finansielle virkninger for udgifterne, men har følgende finansielle virkninger for indtægterne:

Det er meget vanskeligt at danne sig et skøn over tabet af egne indtægter. Der findes ingen præcise importstatistikker for denne varetype, da mange i dag bliver forkert tariferet i positioner, hvor der er toldfritagelse.

På basis af importen i 2005 er indtægtstabet anslået til 300 mio. EUR.

(i mio. EUR, 1 decimal)

Budgetpost | Indtægt | Fra den | [År n] |

Artikel 120 | Virkninger for EU's egne indtægter | 01/01/2007 | 300 |

4. FORHOLDSREGLER MOD SVIG

ANVENDELSE AF DE NORMALE FORANSTALTNINGER, DER ER FASTSAT I EF’S TOLDKODEKS.

5. ANDRE BEMÆRKNINGER

[1] EFT L 256 af 7.9.1987, s. 1. Senest ændret ved Kommissionens forordning (EF) nr. 1549/2006 (EUT L 301 af 31.10.2006, s. 1).

[2] EFT L 82 af 31.3.2005, s. 1.